Denny Cagur

Denny Wahyudi (lahèr 29 Agustus 1977), èkennal mènangka Denny Cagur èngghi panèka palakon, pelawak, prèsènter, penyanyè sareng politikus Inḍonèsia sè katoronan Sunda sareng Betawi.

 Kaoḍi'ân Dhibi'èn 
Denny akabin sareng Shanty Widihastuti è tangghâl 15 Jânuwari 2006. Kaḍuwâna ngaghungè sorang pottrana sè anyama Fabian Muhammad Yahva sè lahèr tangghâl 20 Pèbruwari 2009. È tangghâl 8 Junè 2016, Denny sareng Shanty ngala' bhâji' lakè' sè èparèngè nyama Fadikal Muhammad Arsha. Kaḍuwâna ngala' ana' polè sarta dhâddhi ana' binè' lu-ghâlluna pasangan panèka sè anyama Fazeela Meshwa Athari è tangghâl 12 Nopèmber 2021. È ka'ḍimma ana' panèka  lahèr è tangghâl 14 Oktober 2021.

 Karèr 
Denny toman ajhâlânè kaoḍi'ân sè sanget berre'. Salèrana lahèr ḍâri kalowarga sè sabiyasa, saèngghâ salèrana kodhu alako sajjhek omorra ghi' ngoḍâ. Samacâmma cara èkalako sareng Denny sopajâ bisa abhânto kalowargana. Sala sèttongnga, salèrana toman ajhuâl combro. Sabbhân taon, Denny jhughân malolo lè-ngallè kontrakan. Nalèkana ghi' ajhâlânè penḍiḍikan è Universitas Negeri Jakarta (UNJ), Denny sampè' toman dhâddhi ghuru lès pribadi.

Orèng lakè' sè èkennal mènangka Raja Gombal panèka ngaollè kesuksèsan kalabân grup lawakna èngghi panèka Cagur asareng kaḍuwâ' kancana, èngghi panèka Bedu (sè samangkèn aobâ dhâddhi Wendy) sareng Narji sè èpaddhek è taon 1997. Asal molana nyama grup Cagur èngghi panèka singkatan ḍâri Calon Ghuru, sè kamma sadhâjâna tamaso' alumni UNJ. Nyama Cagur sajen lowas èkennal nalèkana mereka muncul è ḍâlem acara Goyang Inul sè ètayangaghi è sala sèttong stasiun tèlèvisi swasta, sarta amaèn è ḍâlem acara lawak Chating (Canda Penting) sè ètayangaghi è TPI, tor jhughân Cagur Naik Bajaj.

Nyamana sajen kalonta sabâb kamampowanna ngèbâ acara sè èsellèngngè kalabân gaya locona sè seggher. È ḍâlem wawancara sareng Helmy Yahya, Dennh nyaretaaghi jhâ' salèrana lu-ghâllu dhâddhi prèsènter nalèkana ngèbâ acara Mamamia Show è Indosiar saamponna sabelluna tampil dhâddhi peserta è ḍâlem program Supermama Selebcincert è Stasiun tèlèvisi sè sami. Denny èpapolong sareng Ruben Onsu kaangghuy ngèbâ acara Mamamia.

Ampon bânynya' acara tèlèvisi sè ampon èghibâ. Sebbhut bhâi acara musik Dahsyat, Comedy Project sareng laèn samacemma. Salèn ka'rowa, Denny jhughân kalonta karana goyangânna, èngghi panèka Goyang Bang Jali.

 Sombher